
Pêvajoya îdamê li îranê de berdewam e 

Heftiyek Piştî îdam kirina 2 kes ji xwenîşanderên roja Aşorayê, 
Hucetulîslam Îbrahîm Reîsî, Cihgirê Wezareta Dad a Komara 
Îslamî, ragihand ku 9 ji 11 girtiyên roja Aşûrayê dê li van 
zûyane de bihêne îdamkirin. Hêjayî gotinê ye ku her ji niha ve 
tirs û lerzê hemû wijûda rejîmê dagirtiye û bona pêşîgirtin ji 
bizavên nerazîbûnê û bi taybet li serûbendê 22' Rêbendanê de 
li her alavekê bo tepeserî û çavtirsandina xelkê mifahê distîne, 
ku îdam jî yek ji wan e. 

Partiya Demokrat ya Kurdistana îranê diweşîne 



Helwestek Hevpar Dijî Pêvajoy a 







îdamê r = 3 

Komara Kurdistanê, Remza Xebat Û 
Berxwedanê 


Bi boneya 2'ê Rêbendan;, 64'mîn salveşera avabûna Komara Kurdistanê, rêûresmek hêja 
û xweş li binkeya Deftera Siyasî a PDK Iranê de bi beşdariya endamên rêberî, hejmarekî 
berbiçav ji kadr û Pêşmerge, malbatên wan, hejmarek ji kesatî û nûnerên Part û aliyên siyasî 
yên Kurdistana Başûr birêve çû. 

Rêûresm bi sirûda netewî ya ''Ey Reqîb" û ragirtina deqîqeyek bêdengî bo rêzgirtin ji can; 
pak yê şehîden riya rizagariya Kurdistanê dest pêkir. Paşan birêz Têmûr Mistefayî, Endamê 
Deftera Siyasî a Partiyê, peyama Deftera Siyasî pêşkêş kir. 

SIYASÎ 


Agirî 


Daxuyaniya Deftera Siyasî li ser birêveçûna 8’mîn Pilînoma Komîteya 

Navendî 


E m hemû aliyekê haydar dikin 
ku Komîteya Navendî ya PDK 
îranê, hilbijratiya Kongireya 

Çardehem a Partiyê, demjimêr 9:30' ê 
roja Şemî, 30'ê Çileya Paşîn a 2010'ê 
Zayînî (10'ê Rêbendana 1388 a Rojî), 
Heştemîn Pilînoma xwe bi beşdariya 
Endamên eslî û Cihgirên Komîteya 
Navendî pêk anî. 

Pilînom bi ragihandina deqîqeyek 
bêdengî bo rêzgirtin ji canê pak yê 
şehîdên vê dawiyê yên bizava 
nerazîbûnên îran, Kurdistan û hemû 
şehîdên riya azadî û demokrasiyê dest 
bi karên xwe kir. 

Piştî pesend kirina destûra 
rûniştinan, birêz Mistefa Hicrî, 
Sekreterê Giştî yê PDK îranê ji aliyê 
Deftera Siyasî ve raporek siyasî li ser 
guhertinên cîhanî û deverî yên 
şûndaner li ser rewşa îran, Kurdistan û 
herweha pêvajoya bizavên 
nerazîbûnên çend mehên derbasbûyî 
yên xelkê îranê û erkê civatên xelkê 
Kurdistanê û Partiya Demokrat a 
Kurdistana îranê pêşkêşî beşdarên 
Pilînomê kir. 

Li vê rapora siyasî de nirxandinek hûr 
derheq her yek ji van meseleyên ku 
hatin ber bas, hatibû kirin û aliyên cur 
bi cur yên her yek ji wan meseleyan 
xistibû ber bas. 

Li vê raporê de derheq bizavên 
nerazîbûnê yên xelkê îranê, serbarê 
şanazîkirin bi biwêrî û berxwedana tex 
û qatên cur bi cur yên xelkê îranê, 
serkut û tepeseriyên bêrehmane û 
hovane yên xelkê mafxwaz yên îranê, 
destbiser kirin, Zîndanî kirin, îşkenceya 
nerazî û azadîxwazan ji aliyê Komara 
Îslamî ve hatibû mehkûm kirin û 



pêşniyaz hat kirin ku Komîteya Navendî 
daxuyaniyek taybet li pêwendî li gel 
girtiyan û birêveçûna hukmê îdamê li 
ser hejmarek ji girtiyan û sepandina 
hukmê îdamê bi ser hejmarek ji 
girtiyan û bi taybetî girtiyên siyasî yên 
kurd der bike û ji riya kom û 
komeleyên alîgirên mafê mirov ve van 
cinayetan zêdetir eşkere bikin. 

Nirxandinê tekez li ser vê hindê 
kiribû ku radîkal bûna durûşmên 
xwenîşanderan ku rejîma Komara 
Îslamî bi tewahî nîşange girtibû, bi 
xwasta eslî ya xelkê îranê û li heman 
demê de jî bi nîşaneya vê rastiyê zanî 
ku li çarçoveya Komara Îslamî de tu 
derfet û fersendek ji bo guhertina bi 
qazancê azadî û mafên xelkê ninin û 
herwekî pêvajoya bûyeran û ceribînên 
tevgera rizgarîxwazî nîşan daye, 
tevgerek dikare paşekişiyê bi 
dîktatoriyê bîne û armancên eslî û 
siyasiyên xelkê û netewên zulmlêkirî 
yên îranê bi cî bîne ku bê dudilî û 
paşekişiyê li domandina xebatê 
berdewam be û maf û azadiyên xelkê 
îranê li serweyî her berjewendiyek din 


danêt. 

Nirxandinê tekez li ser vê hindê 
kiribû ku xelkê îranê li her rewş û 
zirûfekê de, nemaze li egera 
paşdekişyana rêberên reformxwaz de 
dê li ser domandina vê Tevgera Kesk a 
gelî ku armanca vê misoger bûna 
demokrasî û mafên netewî yên gelên 
zulmlêkirî yên îranê de sor û pêdagir 
bin. Li vê derheqê de jî erkê Partiya 
Demokrat a Kurdistana îranê jî li egera 
rûdana her bûyerekê de diyarî kiribû. Li 
beşek din ji karê Pilînomê de nûnerê 
Komîteya Partiyê li Derweyî welat, dîtin 
û nêrîn endamên vê komîteyê derheq 
rewşa siyasî ya îran û Kurdistanê bi 
agehdariya beşdarên Pilînomê gihand û 
pêşniyazên komîteyê li vê derheqê de 
pêşkêş kirin. 

Beşdarên Pilînomê jî bi baldan bi 
naveroka rapora Sekreterê Giştî, bîr û 
boçûnên xwe anîn ziman û bi vî awayî 
jî rapor dewlemendtir kirin. 

Li dawiyê de jî Pilînomê tevî pesend 
kirina raporê û destnîşan kirina erkên 
Partiyê li rewş û kawdanên cur bi cur 
de, Deftera Siyasî raspart ku bi 
liberçavgirtina raspardeyên Pilînomê, 
bernameya karê xwe li her rewşek 
pêşbînî kirî dabirêje û amadekariyên 
hewce jêre bike. Pilînomê li dawiya 
karê xwe de nirxandin li ser çend 
meselên têkildar bi kar û barên Partiyê 
encam da û biryarên hewce li ser de 
dan. 

Pilînom piştî du roj karê berdewam, 
bas û nîqaş û destnîşan kirina erkan, 
êwariya roja Yekşemî, 11' Rêbendanê 
dawî bi karên xwe anî. 

Partiya Demokrat a Kurdistana îranê 

12.11.1388 

01.02.2010 


Baydin: 

Rêberên îranê Bi Tepeseriyên Hovane Tovê Nemana Xwe Diçînin 

Cihgirê serokkomarê Amerîkayê Baydin, di hevpeyvînek Televîzyonî 
de ragihand ku: Amrîka hevdem li gel dirêjkirina destê xwe bo 
Tehranê, hevce ye ber bi hin dorpêçên nû li dijî îranê gavan hilgire. 

wî got rejîma îranê baweriya xwe li nav xelkê xwe û derve jî li dest 
daye. Baydin tevî berevanîkirin ji siyaseta Obama derheq îranê, lê ji 
aliyê din ve jî hin ji Komarîxwazên Amerîka xwazyarê vegerîna bo 
siyasetên Serokkomarê berê ê Amrîkayê derheq îranê ne, anko 
guhertina rejîmê. 

Herwiha Hîlarî Kilînton, Wezîra Karê Dereve a Amrîkayê roja înê 
got: Hêzên mezin ên cîhanê ji ber vê ku li siyaseta lihevkirina bi îranê 
re negihîştin çi encamekê, lewre li pey baykot û dorpêçan de ne. 

Daxuyaniya Komîteya Navendî Derheq Zêdebûna îdama Çalakên 

Siyasî 

H 


evnîştimanên birêz! 

Xelkê azadîxwazê 

Kurdistanê! 

Kor û Komeleyên alîgirên mafên 
mirov! 

Rejîma Komara Îslamî ku li ser 
bingeha îdeolojiyek paremayî hatiye 
avakirin, midehê zêdetir ji 30 salan e 
ku desthilata tepeserkarane ya xwe bi 
ser xelkê azadîxwaz yên îranê de 
sepandiye. Naveroka kewneperestane 
ya vê rejîmê bûye bi çavkaniya^ ferq û 
cudahîdanên li navbera xelkê îranê û 
bêparhiştina wan ji maf û azadiyên 
wan. 

Xwe bi heq û rewa û li serweyî 
îradeya xelkê dibîne û xelkê weke 
alavekê ji bo xurtkirina bîr û hizrên şaş 
yên xwe dibîne. 

Ew rejîme her terze bîr û hizrek azadî 
û demokrasîxwazî, wekheviya jin û 
mêran, mafê mirov û daxwazên mafê 
netewî yên netewên zulmlêkirî yên 
îranê dijî bawerên mesebî yên xwe 
dizane û bersiva her daxwazek bi vî 
awayî jî li dijberiya bi Xweda û bi 
diyardeyên Rojavayî nav dike û bi tundî 
serkut û tepeser dike. Her eva jî bûye 
sedem ku wek rejîmek dîktatorî, mana 
xwe li serkut, girtin û îdama xelkê 
azadîxwaz yên îranê de bibîne. Eva jî 
liv û riftarek bûye ku li hemû jiyê vê 
rejîmê de derheq xelkê bêzarbûyî yên 
îranê encam daye. Yasaya Bingehîn a 
îro ya îranê, çavkaniyê ji bawerên 
mesebî yên Komara Îslamî digre û bi vî 
halî jî heta amade nine di çarçoveya vê 
yasayê de guh ji xwast û daxwazên 
xelkê bigre û xwe jî li hemberî wê 
yasayê de pabend nizane. 

Hovêtî^ dijî mirovî û dijî azadîbûna 
Komara Îslamî ger ji destpêkê ve heya 
niha bi nasînerê vê rejîmê bûne û li gor 
wê liv û lebat bi xelkê re kiriye, 
encamên wê kuştin, girtin û mişextî 
bûna bi milyon ji xelkê îranê li pey re 



bûye. Niha jî piştî binav hilbijartinên 
gera Dehemîn a Serkomariyê û 
nerazîbûnên bi nisbet sextekariyên 
eşkere li binav hilbijartinê de ku pêla 
nerazîbûna xelkê bêzarbûyî û derbirîna 
kerb û kîna pengojî ya zêdetir ji sê 
dehsalên gelên îranê û bizavên 
nerazîbûnê yên 7 mehên derbasbûyî bi 
dû xwere anî (ku bi navê Tevgera Kesk 
te naskirin), bêperde, eşkeretir û li ber 
çavê raya giştî ya cîhanê dest avête 
girtina berfireh a xelkê û îşkenceya 
girtiyan û derkirina hukmê îdamê li dijî 
neraziyan û azadîxwazan. Mixabin ew 
hukmên sepandî liser hejmarek ji 
girtiyên siyasî birêve çû û beşek din jî 
metirsiya birêveçûna hukmê îdamê li 
ser wan heye. Li vê derheqê de rewşa 
girtiyên siyasî yên kurd bi metirsiyê re 
berbirû ye. Serbarê wê ku bizavên 
nerazîbûnê li Kurdistanê de şibî 
Tehranê birêve neçû, lê heya 
amadekirina vê daxuyaniyê 21 kes ji 
têkoşerên kurd bi hincetên bê bingeh 
hukmên îdamê bi ser wan de hatiye 
sepandin û ew hukim jî li ser çend 
kesan de birêve çûye. Li gor ceribînên 
derbasbûyî, kerb û kîna rejîmê derheq 
bi gelê kurd, hemû ew xortên têkoşer 
ku ew hukmê nedadperwerane bi ser 
wan de hatiye sepandin, berbirûyê 
metirsiyên zêdetir in. 


Li rewş û zirûfek wisa de ku 
azadîxwazên wî welatî bi taybetî 
azadîxwazên kurd pêre berbirû ne, bê 
helwestiya ji vê hindê zêdetir, riya 
cinayetên zêdetir ji bo rejîmê xweştir 
dike û can û çarenivîsa bi hezaran 
hevwelatiyên din bi kuştin, girtin û 
îşkenceyan berbirû dike. Lewre 
Komîteya Navendî a Partiya Demokrat 
a Kurdistana îranê li 8'mîn Pilînoma 
xwe di rojên 30-3l'ê Çileya Paşîn a 
2010'ê Zayînî de, doma vê pêvajoyê ji 
serkut û îdamê, pir xeter û bi^metirsî 
bo ser bizava azadîxwaziyê li îranê û 
canê girtiyên siyasî zanî û hewildan ji 
bo pêşgirtina vê pêvajoyê bi erkek 
micid û bilez ya xelkê îranê, Kom û 
Komeleyên alîgirê mafên mirov û 
navendên navnetewî zanî. 

Her li vê derheqê de, PDK îranê tevî 
wê ku hemû nûneratiyên xwe li 
welatên cur bi cur de erkdar dike ku li 
seredan ên bi wan Kom û komele û her 
aliyek têkildar de, metirsiyên 
domandina vê pêvajoyê eşkere bikin û 
li heman demê de jî bo her karek 
hevbeş û hevkariyek bi tesîr û karîger, 
amadegiya xwe nîşan dide û wê jî bi 
erkek girîng li hemberî çarenivîsa hemû 
girtiyan û bi taybet girtiyên siyasî yên 
kurd bo tev aliyekê dizane. Bi vê 
hêviyê ku dengê hemû aliyekê û hewl 
û xebatên Kom û Komeleyên mirovhez, 
bikare alîkariyê bi rizgariya girtiyan û 
dûrketina metirsiyê bo ser canê wan 
be ku hukmê nerewa yê îdamê li ser 
wan de hatiye sepandin. 

Bi hêviya xebatên berdewam û 
berfireh yên tev aliyekê. 

^ Partiya Demokrat a Kurdistana 
îranê 

Komîteya Navendî 

13.11.1388'ê Rojî 

02.02.2010' ê Zayînî 



li gor nûçegihaniya îranê, egera pirsgirêk yan jî qut bûna bi tewahî a înternêtê di çend 
rojên pêş de heye. 

Piştî maşkanêya bi nav hilbijartina Serkomariya îranê rejîma Komara Îslamî ji bo pêşgîrî li 
pevajoya nerazîbûnê bi awayên cur bi cur dijberiya neraziyan dike û alavên pêwendî 
girtinê jî zêdetir tûşî pirsgirêk û astengan dike. 

Di vê naberê de înternêt ji ber rola berbiçav a xwe di nûçegihanî, rengvedan û 
dengvedana bilez a bûyerên îranê li doma pêvajoya bizavên nerazîbûnê de, pitir ketiye ber 
kuntirol û sansora rejîma îranê. DI vê derheqê de her ji fîlterîng, Hek kirin, kêmkirina 
lezatiya înternetê û niha jî bi qutkirina wê dijberan kuntirol dike. 

SIYASÎ 


Agirî 


RONI 

Quncikek ji bo şiroveya bûyer û babetan ji xwendevanên ”Agirî” re 


Ebdulla Hicab 



EFXANISTAN; Aştî An Hêviyên Stewir 


P iştgirên dewleta nû ya Efxanistanê, 
di civîna xwe ya dawî de li Londonê, 
biryar dan ku destê aştiyê dirêjî hin 

beşên tevgera Taliban bikin. Eger ne bi dil be 
jî, lê Neteweyên Yekgirtî (NY), Dewletên 
Yekbûyî yên Amerîka (DYA) û Brîtaniya jî 
piştgirî dan wê pêşniyarê ku ji aliyê 
Serokkomar Hamid Karzay ve hatibû kirin. 
Hevdem NY, navê 5 kes ji birêveberên pêşîne 
Taliban ji lîsteya terorîstan derxist. Ev biryar 
bersiva yek ji mercên Taliban bû ku ji bo 
rawestandina şer anîbû rojevê. 

Pêşketinên dawîn yên Efxanistanê, dubare 
rewşa siyasiye welat, şerê li dijî terorê û 
tevgera tundajoye Taliban xiste rojeva cîhanê. 
Xuya ye ku piştî 8 salan şerê tund li hember 
Taliban bûn encamên ku hêzên hevpeyman li 
bendê bi dest neketin û niha bi pêwîst tê dîtin 
ku stratêjiyek nû ji bo çareser kirina pirsa 
Efxanistanê bê guftugo kirin. Lewma encamên 
Konferansa London li pir aliyan ve balkêş bûn. 

Girêdayî bi wê çendê ve ku meriv bi çi çavî 
temaşey bûyerên Efxanistanê bike, niqaşên li 
ser stratêjiya nû ye hêzên hevpeyman û 
hevalbendên wan yên Efxanî ku îro di 
deselatê de ne, ji dîtinên cuda ve xwedî 
giringî ye. Her nebe 3ê dîtin dikarin weke 
hegerên derketina îhtimala guherîna stratêjiya 
hevpeymanan li Efxanistanê bêne bas kirin; 

1) Aliyên pêwendîdar bawerî peyda kirine 
ku dem ji bo çareserkirina pirsgirêka 
Efxanistanê bi riya aştiyane ve hatiye û di wê 
pêvajoyê de bi pêwîst dizanin ku hemû alî 
beşdar bin. 

2) Têkoşîna li hember terorê, ku bi şerê li 
dijî Taliban dest pê kir, bi ser neket û hêzên 
beşdar di şer de niha ji riyên derbas kirina 
xwe ji aloziyê digerin. 

3) Taliban weke hêzek xwedî bandor li 
civaka Efxanistanê serketina xwe bi ser 
dijberên xwe de selimandiye û niha jî pêngav 
bi pêngav mercên xwe bi ser dewleta nû ya 
Efxanisatnê de ferz dike. 

Dîtina herî aqilane û ya ku dikare bi xwe re 
aştiyê bîne ev e ku hêzên beşdar di pêvajoya 
siyasiye Efxanistanê de hatibin ser wê 
baweriyê ku pêwîstiya civakê bi tewaw bûna 
şer û aloziyan heye. Ji bo ku aştiyek 
berdewam vegere Efxanistanê, pêwîst e 
rêçareyek navînî bê dîtin ku di wê de hemû alî 
xwe beşdar bibînin. Bi taybet biserneketina 
stratêjiya ku li ser bingeha tune kirina aliyek 
an tevgerekê dimeşiya û heya niha tu 
encamên erênî ji bo civaka Efxanistanê bi xwe 
re neanî, wê hêviyê xurt dike ku hêzên Efxanî 
li gor wê baweriyê niha destê aştiyê dirêjî hev 
bikin. Di dema destpêkirina êrîşa 
hevpeymanan bo ser rêjîma Taliban, dema 
pêşeroja nû ya Efxanistanê di rojeva wan 
hêzan de bû, beşek ji serok eşîr, rewşenbîr, 
siyasetvan û pêşengên Efxan sala 1991'ê li 


bajarê Bonn li Alman civiyan û çarçoveya 
sîstema nû ya siyasî a Efxanistanê diyar kirin. 
Di wê civînê û di çarçoveya bas kirî de, tu cî ji 
Taliban û hevalbendên wê re di siyaseta nûye 
Efxanistanê de nehate diyarî kirin. Ji ber ku 
hêviyek wisan hebû ku şikestina Taliban, wê 
bibe hegerê têkçûna hemîşeiye wê tevgerê û 
di pêşeroja Efxanistanê de wê Taliban tu gav 
nekare dubare bê meydanê. 

Lê niha 8 sal piştî ku Taliban ji deselatê 
hate dûr xistin, civaka Efxanistanê tenê yek 
pêgavê jî ji aştî û ewlekariyê nêzîk nebûye. 
Her yek ji serkirde û pêşengên meydanên şer, 
li herêmkê ji xwe re bûye hakim. Netewe û 
komên qewmiye cuda xwe ji deselata siyasiye 
navendî bi dûr digrin u civaka Efxanistanê ji 
caran zêdetir ber bi paşve çû ye, bi awayekê 
ku nasnameyên eşîrî, herêmî û olî ji her demê 
xurttir bûne û li ser wê bingehê jî civak pitir ji 
hev veqediya ye. 

Weke din, civaka Efxanistanê bi awayekê ji 
hev qedya ye ku dewleta Karzay û 
hevalbendên wê yên navneteweyî bi tenê 
30% welat kontrol dikin. Di gel ku Taliban bi 
fermî bi tenê 10-15% ji axa Efxanistanê 
kontrol bike jî, lê ji ber ku grûp û fraksyonên 
siyasî û eşîrî, her yekê bi awayê xweser 
herêma xwe birêve dibin, di rastiyê de hêza 
herî xurta siyasî di qada siyaseta Efxanistanê 
de her Taliban e. Di wê rewşê de tenê çareya 
Karzay û hêviya wî ji bo parastina 
berjewendiyên Efxanistanê weke welatek 
serbixwe di wê yekê de ye ku bi qewmiyeta 
xwe ya Peştûn re ku piştgirê sereke yê 
tevgera Taliban e, li hev bike. Ev yek jî tenê bi 
riya diyaloga bi Taliban re dikare pêk were. 

Lewma ev demek dirêje ku Hamid Karzai, 
(Serokkomarê ji esla xwe Peştûn yê 
Efxanistanê) hewl dide heta piştgirên xwe yên 
navneteweyî îqna bike ku pêwîstiya wî bi 
vekirina deriyên diyalogê bi Taliban re heye. 
Çunku Karzai bi çavên xwe dibîne ku piraniya 
hevwelatiyên wî yên Peştûn, ji hevkariya wî bi 
hêzên derewe re nerazî ne û di hember wî de 
bi her awayî piştevaniya tevgera Taliban dikin. 
Zêdebûna êrîşên Taliban li hemû Efxanistan û 
bi taybet di nava Kabul a paytext de, Karzay 
aniye ser wê baweriyê ku bi şer nikare 
tehlîkeya Taliban ji nav rake. Li aliyek din ve 
beşek ji hevalbend û hevkarên nêzîke wî, bi 
bê xwestek ya erê kirina Karzay û piştgirên wî 
yên navneteweyî, bi gelek riyan bi Taliban re 
di nava diyalog û hevkariyê de ne. Êdî di 
rewşek wisan de tu rê ji pêşniyara çareser 
kirina siyasî û dialoga bi hemû aliyên civakê re 
maqûltir nîne Ji bo hêzên hevpeyman û bi 
taybet Amerîka jî, di dema niha de dialoga bi 
Talibane re derfetek e. Dema hevbendiya bi 
serokatiya Amerîka sala 2001 tevgera Taliban 
li Efxanistan ji kar avêt, ji bo demek kin ev 
hêvî çê bûbû ku êdî xelkê Efxanistanê ji şer û 
aloziyan westiya ne û kî deselatê bigre dest, 


wê bi dijberiyek ciddî re rû bi rû nebe. 
Baweriya ku tundutîjî û zexta ku Taliban bi 
kar dianî, wisan xelkê Efxanistanê ji hizr û 
deselata Taliban aciz kiriye ku zehmet e rê 
bidin dubare tevgerek tundajo vegere ser 
deselatê, hê zêde alîkarî dida wê dîtinê. 
Bûyerên wan çend salên dawî berevajiyê wê 
nîşan dan. Piştî 8 salan niha êdî nayê înkar 
kirin ku têkoşîna li hember terorê weke dihat 
hêvî kirin, heya niha jî encamek wisan 
nedaye. Ne li Efxanistan û ne jî di asta cîhanî 
de tehlîkeya hêzên tundajo kêm nebûye. 
Êrîşên terorîstî bi dawî nebûne û ewlekariya 
cîhanî nehatiye parastin. Ji xwe tevgerên 
Taliban û Al Qaide jî bi yekcarî nehatine 
şikandin û hê li Efxanistan û Pakistanê bi xurtî 
kar dikin. Lewma tiştek asayê ye ku hêzên 
beşdar di şer de niha ji riyên derbas bûn ji 
aloziyê bigerin. 

Niha tevgera Taliban, ku bi pêşketinên xwe 
şa bûye bi pêwîst dizane riyek nû ji bo xurt 
kirina bandore xwe di siyaseta Efxanistanê de 
bigere. Taliban bi êrîşên wê dawiyê û bi 
pêwendiyên xurte ku bi serok eşîr û 
kesayetiyên Peştûn re çê kiriye, roj bi roj pitir 
nîşan dide ku niha ji caran zêdetir bi pêş 
dikeve. Lewma ji xwe bawere ku wê bikare 
pêgav bi pêgav mercên xwe bi ser dewleta nû 
ya Efxanisatnê de ferz bike. Piştî ku ew tevger 
sala 1991'ê ji kar hate avêtin, niha bi awayek 
nû xwe bi rêkxistin kiriye û ji ber piştgiriya ku 
di civakê de heye û bi alîkariya eşîrên 
Pakistanî, dubare bi xurtî hatiye meydanê û 
gefan ji birêveberiya nû ya Efxan dike. Êdî pir 
eşkere ye ku niha Taliban dixwaze bide 
selimandin ku bê hebûna wê di deselat û 
pêvajoya biryardanê, tu alî nikarin li 
Efxanistana îro de rolê bilîzin. 

Niha ger hewla destpêkirina stratêjiya 
dialog û dirêj kirina destê aştiyê tenê bi 
mebesta xurt kirina dijberiya di nava tevgera 
Taliban û perçe perçe kirina wê tevgerê be jî, 
dîsan jî nîşan dide ku hêzên hevpeyman û 
dewleta Efxanistanê xwe neçar dibînin hebûna 
Taliban bipejirînin. Taliban jî neçare bi 
awayekê ji tevgera Al Qaide cuda be û bi 
Efxaniyên din re bikeve dialogê. Ev nerm bûn 
dikare hem bi qazanca hemû aliyan be û hem 
jî destpêkek be ji bo paş an jî pêşve gav 
avêtinên zêdetir. piştî zêdetir ji 30 sal şer û 
aloziyan, civaka Efxanistanê bi awayekê ji hev 
belav bûye ku tu hêz, partî an rêkxistin bi 
tenê nikare welat birêve bibe. Pirojeyek siyasî 
ku alîkar be hemû aliyên cuda di bin sîwanek 
hebeş a siyasî de bihevre kar bikin, dikare êş 
u azarên civaka Efxanistanê kêm bike. Lê gelo 
ew stratêjî wê bê manaya paşve gav avêtin li 
hember tundajotiyê de û dubare rê ji 
fanatîzma siyasî û dînî re weke, pirsek herî 
giring e ku carê bê bersiv e. Di mercên weha 
de ev car wê kî/ê an çi bibe qurbanî, ew jî 
pirsek bingehîn e. 

Cawîd Esxerî 


Piştî hilbijartina gera 
10'mîn a Serkomariyê 
di îranê de, bizavên 
nerazîbûnê yên xelkê 
îranê li hemberî 
sextekariyên li 

hilbijartinê, li dijî 


rejîma Îslamî a îranê dest pê bûn. Rejîmê 
serbarê tepeseriyan heta niha ne tenê 
nekariye xelkê nerazî çavtirsiyayî bike, belkî 
berevaj, pêlên nerazîbûnê roj bo rojê 
berfirehtir dibin. Bi taybetî piştî cinayet, 
kuştin û tepeseriyên di roja Aşûra de ku 
rojek pir pîroz ji bo musulmanên şîe meseb 
e, êdî nerazîbûn gelek xurttir û berfirehtir 
bûne. 

Tiştek eyan û eşkere ye ku di Sîstemên 
wek Komara Îslamî de ku meşên 
nerazîbûnê, nemirovane û hovane tên 
tepeserkirin, kerb û kîn û bêzariya xelkê bi 
nisbet sîstemê dipengore û gava ku êdî 
sebra wan lêwrêj bû û avê bi ser serê wan 
de baz da, êdî ji her terze xebatekê bo 
hiloşandina desthilata dîktator û serberdayî 
mifahê distînin û li encam de ber bi 
goristana dîrokê ve dişînin. 

Serhildanên vê carê yên xelkê îranê li 
hember rejîmê, rojên destpêka salên 1978- 
1979'an tînin bîra mirov. Raste ku her du 
rejîm( ya Şa û Komara Îslamî) jî dîkatorî 
ne, lê dîsan jî çend cudahî di navbera wan 
de hene. Rejîma Îslamî a îranê gelek 
pirsgirêk û arîşe hene ku rejîma Seltenetiya 
Mihemed Reza Şa ew arîşe nebûn. Bo 
mînak: Kirîza Navikî a rejîmê tevî welatên 
Rojava, desttêwerdanên zêde di kar û 
barên welatan, bi ^ xeterxistina 

berjewendiyên Superhêzên îro yên cîhanê 
û herwiha piştgirîya malî û menewî ji 
bizavên tundajo ên Îslamî di hemû welatên 
cîhanê de, bi taybetî di Felestîn û Lubnanê 
de. Lê bi vî halî jî me dît ku ji ber zulm û 


Civata Îslamî Ya Zanîngeha Ilamê 
Hat Hilweşandin 

êjneya Çavdêr bi ser rêxistinên xwendekarî yên Zanîngeha 
îlamê di biryarekê de^ ragihand, ku civata Îslamî a 
xwendekarên Zanîngeha îlamê hatiye hilweşandin. 

Li gor rapora nûçegihaniya "Amir Kabir", civata Îslamî ya 
Zanîngeha îlamê, salek berî niha bi sedema endametî di 
"Deftera Tehkîmî Wehdet" ji aliyê zanîngehê ve ket bin 
zext û givaşan. Lêjneya Çavdêr doma çalakiyên wê civatê 
bi şertê derketin ji "Deftera Tehkîmî Wehdet" û herwiha 
ragihandina cuda bûn ji pêvajoya Elame ragihandibû. 


zor û cinayetên derheq gelên Iranê û 
siyasetên hovane yên rejîma Şa, di encam 
de ji aliyê xelkê nerazî ve hat hiloşandin. 

Komara Îslamî ya îranê jî niha rastî vê 
çarenivîsê hatiye, her çend ku hetanî niha 
ew tevgera nû xwedî rêberî nine, lê derbasî 
qonaxekî nû bûye ku carê xincî hiloşandina 
rejîmê, çarçoveyek diyar û rohn pêre xuya 
nake. Vê Tevgerê bi tewahî bingeh û 
stûnên rejîmê lerizandine, lewma rejîma 
Komara Îslamî a îranê bona kontrola 
rewşê, dest avêtiye her alavek tepeserî û 
bêdengkirinê û li vê derheqê de tu yasa û 
rîsayekê, ne diparêze û ne jî berçav digre. 
Lê divêt bizanibe ku heya kengê dê 
bikaribe vê rewşê bidomîne!! Bê şik ew 
rewşe dê bi zûyî yekalî bibe û nîşanên 
neman û herifîna vê desthelatê her ji niha 
ve xuya û dito* in. Lewma serbarê 
tengasiyên ku rejîm têçeqiye, çend egerên 
din jî derdikevin holê. 

- Li gel hemû tepeserkarî, cinayet û 
şidetên rejîma Komara Îslamî derheq xelkê 
îranê, lê rejîm di bin zêrevaniya cîhanê de 
ye. 

- Dûr nine gelek kes di nav erteş û 
Sipaha Pasdaran de ji ber mandîbûn û 
bêzarî ji zulm û tepeseriyên derheq xelkê 
îranê, tevlî refên xelkê nerazî bibin ku bêşik 


ev yeka dikare prosesa hiloşîna rejîmê 
bihêztir û hêsantir bike. 

- Ji bo pêşîgirtin ji her terze pevçûn, şer 
û kêşe li navbera Part û aliyên Opozisyonê 
de hewce ye her ji niha bername û 
pirograemek diyarîkirî ji bo kontirol û 
yekêtiya xaka îranê bihê darêtin. Nexa 
berevajî wê, renge rejîmek şibhî Komara 
Îslamî ya îranê deselatê bigre dest xwe yan 
jî bi dexaleta derekî, rejîmek sepandî û 
dilxwazê wan li ser îranê de bihê hakim 
kirin. 

Di vê navberê de, ya ku dikeve ser milê 
Part û aliyên siyasî yên kurd, ev e ku 
bikarin berî rûdana van egeran, pirsgirêk û 
dijberiyên navxweyî çareser bikin û bihevre 
serbarê xwe amade kirinê, weke enî û 
bereyek xurt, bihêz û bibandor ji bo 
berjewendiyên netewî yên kurd di vê rewşa 
aloz û awis ji guhertinên mezin û 
dilxweşker de ber bi pêşve gavan hilgirin û 
bi pirojeyek hevbeş hevpeymaniya kurdî 
derkewin qada siyasî ya îranê. 

Nexa berevaj, bi belavbûna part û aliyan 
û yeknebûna gotara siyasî a kurdî, dê 
xebata çendîn saliya kurdan avê de biçe û 
di lîstika siyasî de jî bi dorandî û dest betal 
carek din dê çiyayan hembêz bikin. 


Li Dijî Gefên Mûşekî Ên îranê, Amrîka 
Xwe An ' 

Wezareta Berevanî ya Amrîkayê 
ragehand^ ku gefên Mûşekî ên 
Komara Îslamî a îranê bo ser 
devera Rojhilata Navîn micid in û 
seba wê çendê Amerîka xwe 
amade dike. Rêxistina Berevanî 
Mûşekî a Amerîkayê "MDI" ser bi 
Wezareta Berevaniyê roja 
Yekşemî, llê Rêbendanê di nav 
avên Panaxa Aram de manovreke 
dijî mûşekî birêve bir û armanca 
wê jî jinavbirina Mûşekên Balistîk 


Tê zanîn bi sedema ^ pêdagiriya Civata Îslamî ya 
xwendekarên Zanîngeha îlamê li ser helwêstên xwe û 
berxwedana yek sale, di heftiya borî de, lêjneya çavdêrî di 
biryarekê de îcazenameya Çalakiyên wê civatê hilweşand. 


yên welatên weke îran û Kureya Bakûr da zanîn. 

Herwiha midehekê berî niha jî Amerîkayê du gemiyên teyar bi sîstema 
Dijî Mûşekî ên Balistîkî, bo Kendava Fars şandin û ragihand ku ew du 
gemî dê Şev û Roj di hat û çûnê de bin. Herwiha dewleta Obama dest bi 
damezirandina Sîstema Mûşekî a "Patiryot" li Emarata Erebî, Behrên, 
Kuwêt û Qeterê de kiriye. 

Siyaseta Çekdar Kirina xelkê Kurdistanê 


Komara Islamî ya Iranê bi meşandina siyasetek 
nigetîv û bi darêtina pîlanên cur bi cur û çekdakirina 
eşîretan bi merama parastina nîzama dijî mirovî a 
xwe, dixwaze carek din Kurdan bixapîne. 

Mifahwergirtin ji serok eşîret û kesayetiyên bihêz û 
xwedî hititbar di nava civakê de, bona çekdarkirin û 
pêkanîna hêzên eşîretî yek ji pîlanên biyom û eşkere 
yên neyarên hakim biser Kurdistanê de ye. 

Lêkolînkirin li ser civaka Kurdistana îranê ji bo 



Bêhzad Simko 


Mafê Mirovan 


Nivîsîn: Peter R. Baehr 
Wergeran: Mecîd Heqî 



Rola mafê mirov li siyaseta 


Q 


dereve de 

utkirina pêwendiyên dîplomatîk, 
rêyek e ku dewletek nerazîbûna xwe 
li hember siyaseta dewletek din bo 




peyda kirina kesayetiyên nezan, berjewendîxwaz û egoîst ku di civaka îro de 
bêhêz û bê desthilat mane, yek ji giringtirîn şêwe xebat ên nepenî yên 
dezgehên sîxorî û serkutker yên rejîmê ye. 

Bi vê hindê jî di her cî û mekanekê de xebat û tekoşînên bê rawestan û bê 
sinûr birê xistine . 

îro di Kurdistanê de jiyan gelek dijwar bûye û nebûna kar û xebatên 
aborî, jiyana civakî ya kurdan û bi taybetî jiyana nifşa ciwan xistiya nava 
kirîzek nediyar de, lewre dewlet vê hindê bikar tîne da ku pitir bikare jiyana 
civakî-kesîn (şexsî) a kurdan bidest bigre û kontirol bike. 

Serok eşîretên ku îro kesên derdora xwe çekdar dikin, bo wê hindê ku her 
tim desthilatdar^ bin û hemberî Serok eşîrên din lawaz nebin, dikewin vê 
telika Komara Îslamî û bi nefamî û nezanî siyasetên dujminkarane yên 
rejîma Komara Îslamî dişopînin û dimeşînin. 

Di nav eşîretên Kurdistana îranê de yên gelek bihêz û welatparêz tên 
xuyakirin û bandorek enênî li ser jêhel birina seha netewî, şoreşvanî û 
haydarkirina xelkê Kurdistanê ji pîlanên dijî mirovî yên Komara Îslamî a 
îranê hene û tu car nakevine nav dava van pîlanên biyom ên rejîmê û 
bihêsanî nahên xapandin. Ev yeke jî bûye sedema vê çendê ku rejîm 
herdem di hewla tepeserkirina wan kesan de be. 

Lê hin kes jî hene ku niha jî bi nezanî û neagadarî ve xizmeta dewleta 
desthilatdar dikin û bi vî awayî jî Komara Îslamî ya îranê bi fend û fêlên 
xwe û bi xapandina wan xelkên sade û sawîlke, her roj çengên xwe kûrtir li 
civaka Kurdistanê diweşîne û birînên wê kûrtir dike. 

Guman têde nine ku her takek kurd, bîr û hestên nîştimanî û 
welatparêziyê li dil û derûna wan de xurt û bihêz e, lê renge bi hin 
qazancên demekî, temah û bi nezanî ketibne hêla siyaset û pîlanên dujminê 
gel (Komara Îslamî), lê divêt baş bizanin ku ew karê wan, pitir bo pêşvebirin 
û serxistina pîlanên qirêj yên dujmin e heta berjewndiya wan. 

Ger nikarin hevkariya tevgerê bikin û li dijî pîlanên dujmin rawestin, bila 
aliyê kêm çekên dujmin danên û li refa dujmin de nemînin, çunku îro rojê 
Kurdistan di bin bandora dujminan de ye û gelê kurd heger bixwe bo welatê 
xwe di xebat û tekoşînan da nebe, dê roj li pey rojê zêdetir ji aliyê dujmin 
ve bihê asimîlekirin. 

Rewşenbîrên kurd û bi taybet yên hundirê Kurdistanê, divêt bi xebatên 
zêdetir, bihêztir û berfirehtir bo civak, gel û welatê xwe gavan hilgirin û bi 
vê bawerê ku para herî zaf a barê serhildana gel, li ser milê wan e û 
alîkariya hêzên Kurdistanî bikin taku di pêşeroja xwe da, gelê Kurd jî wek 
gelek neteweyên din bibe xwediyê jiyanek azad û biromet. 

Her kurdek Kurdistanî, pêwîst e hember polîtîka dujmin berxwedanê bike 
û serbarê pûçkirina pîlanên dujmîn, destê hevkarî, biratî û hevxebatiyê bo 
aliyê hev dirêj bikin, ji şaşî û kêmasiyên hev biborin û li dawîn rojên jiyana 
rejîma dîktatorî û paremayî de, bibin yek û xwe bo hiloşandina koşka 
zordariyê amade bikin. 


mînak pelixandina mafên mirovan nîşan 
dide. Lê ew rêye dikare mîna şûrê dû lêv kar 
bike. Luard aliyên negatîve qut kirina 
pêwendiyên dîplomatîk destnîşan kiriye. Ev 
mînaka Kambocê tîne ber ziman, ku li salên 
1975 û 1978 an de qelaçoyên bêrehmane 
hatin encam dan. Di ber nebûna pêwendiyên 
dîplomatîke welatên Roj-ava digel wê welatê 
tu rêyek nebû ji bo kar kirin li sr siyaseta 
dewleta Kambociyayê. Ji bilî wê yekê li 
derewey Kambociyayê jî gelek kêm 
derbareyê bûyerên hundirîne wê welati dihat 
zanîn. Mînakek wilo derbareya welatê Guinea 
li Afrîqayê bi hegera rewşa wê welati rejîma 
Nguema bi hegera pelixanidina berfirehe 
mafên mirovan hat îsole kirin. Luard bi tundî 
dijberê birîna pêwendiyên dîplomatîk digel 
wan dewletane: 

Zerer û ziyanên rewşek wilo dûqatin. Li 
aliyekê hêzên dereweyî nikaribin tu karekê 
ser kiryara dewletê hebin. Li aliyê dinwe 
xelkê bin dest wê hestê wê bikin ku hatine 
firêdan bêy ku kesek alîkariya wana biket. 
Nawendên potênsiyale serheldanê hêviya 
xwe ji dest tiden. Kilîse û desteyên dine olî 
bêy alîkariya dereweyî nikarin karekê bien. 
Siyaseta îsole kirina welatekê di rewşek wilo 
da berewajiyê wê yekê ye ya ku tê daxwaz 
kirin. 

Mirov dikare wê yekê ji berçav bigire ku li 
welatên Emrîkaya Latîn balyozxaneyên gelek 
welatan wek penagahek ji bo dijberên 
siyasiye dewletên herêmê hatin bi kar anîn. 
Li welatên komonîstî de balyozxaneyên 
dewletên Roj-ava alîkariya rohî û maddiye 
bizavên opozîsyon dikirin. Ewana hegerên 
dinin ji bo ragirtina pêwendiyên dîplomatîk 
gel wan dewletana. Ger kesek wan hegerane 
pesend bike, wê demê diviya sîgnalên qut 
kirina pêwendiyên dîplomatîk bê tewaw kirin. 
Ewa bi wê wateyê tê ku diviya nûnerayetiya 
dîplomatîka welatan bi awayek zelal bên 
rênwênî kirin ku di çi rewşekê de dihember 
dewleta serkut kar da kar bikin û di çi 
rewsekê de nekin. 

Qazî Mihemed, Baweriya Bi Demokrasî Û xebat Ji bo Destveanîna Mafê 


Şikûfe Qubadî 

Komara Kurdistanê 
ji dîtingehên cur bi 
cur û ji aliyê kesên 
şareza û pispor ve 
hatiye şirov û lêkolîn 
kirin. Yek ji pirsên ku 

tim ji aliyê girûp û aliyên cur bi cur ve 
dikeve ber bas, eva ye ku erê gelo 
netewa Kurd dibe wekî Qewmê Kurd 
yan Miletê Kurd bihê binav kirin. 

Di rastî de Qewm û Milet xwediyê zaf 
taybetmendiyên hevbeş in, nemaze: 
Zimanê hevbeş û çand û dîroka 
hevbeş. Lê ya ku taybetmendiya diyar 
a yek Milet e û Netewê ji Qewm cuda 
dike, eva ye ku netewe merama wan 
avakirina hikûmetekî neteweyî û 
beşdarî di desthilata siyasî de ye. 
Deskevta herî mezin a Komara 
Kurdistanê, selmandin û çespandina 
şunas û nasnameya neteweyî ji bo gelê 
Kurd bû. 

Rêberî, mezintirîn û bibandortirîn 
sedem û faktera serkevtin an şikesta 
her tevgerekê ye. Rêberî bi wataya 
zanistiya xwe, piroseyek e ku têde 
kesek, girûpekê di pêxema gihîştin bi 
armancek hevpar de dixe bin bandora 
xwe. (Northousê, 1997). Qazî Mihemed 
wekî Serok Komarê Kurdistanê û 
rêberê PDK di wê demê de, mezintirîn 
amilê arastekirina vê tevgerê di riya 
dabînkirina demokrasî, mafên netewî û 
edaleta civakî bûye. Derbasbûn ji 
Komeleya Vejiyana Kurd ji bo Hizba 
Demokrat a Kurdistanê li ser bingeha 
felsefeyek kûr hatiye encamdayîn. 

Berhevdan di navbera maramnameya 
Komeleya Vejiyana Kurd tevî 
meramnameya PDK de derdikeve ku ev 
guhartine gavek bûye ji bo cihgîrkirina 
Sikolarîzim û dabînkirina demokrasiyê. 
Pirsa olî ku di mermname û pirograma 
Komeleya (JK) de wek yek ji xalên 
girîng yên wê tê hesibandin û bawerî bi 
olê Îslamî jî yek ji mercên endambûn di 
vê saziyê de bû, di bername û 
pirogramê Hizba Demokrata Kurdistanê 
de nehê xuyakirin. 

Li cihê wê çendê, hin xalên weke 
berfirehkirina demokrasiyê, sîstema 
xwendina bizorî ji bo keç û kuran, 
avakirina saziyên çandî û pêkanîna 
derfeta mafê wekehev bo jinan tê xuya 
kirin. Bername û Esasnameya 
pesendkirî a Kongireya Yekem a Hizba 
Demokrat a Kurdistanê, hilgirê 


Jinan 

wateyên îroyîn yên demokrasiyê bû. 
Şûnwarên bicih mayî yên Komara 
Kurdistanê nîşan û eyankerê bawer û 
cihgîrbûna hikûmetekê ye bi pêkhateya 
modern îdarî ve. 

Di rajnameya Kurdistanê çapa wê 
demê de, rêberiya PDK û li serweyî 
hemûyan jî Qazî Mihemed rapora civîn 
û rûniştinên xwe rasterast bi 
agahdariya xelkê radigehandin, 
nemaze raporta malî a Partiyê. Sefer û 
destkevtên Qazî Mihemed jî bi awayekî 
berçav di rojnama Kurdistanê de 
dihatin belavkirin. Ew yeka bi xwe 
nîşaneyek mezin e ji bawerî bi 
hewcehiya dana agehî û zanyariyan bi 
xelkê Kurdistanê û ji wê rêyê ve jî bi 
fermî nasîna mafê beşdarî kirina xelkê 
di biryardan û rêz û hurmet girtin ji 
hizra xelkê ye. 

Pêşewa Qazî Mihemed weke Serok 
Komarê Kurdistanê û rêberê Hizba 
Demokrat a Kurdistanê hertim hewil 
dida ku ji aliyekî pirsa azadiya jinan, ku 
wê demê li Kurdistanê de kêm kes jê 
difikrîn, di nava endamên Komîteya 
Navendî yên Partiyê de bike bi bîr û 
bawerek kûr û ji aliyek din ve jî bi 
handana hevjîna xwe û herwisan 
dabînkirina pêwîstiyên malî, rêya xebat 
û pêgihandina jinan bi merema 
pişkdarîkirin di xebat û têkoşîna siyasî 
û civakî de xweş bike. Jinan li 
dirêjahiya temenê Komara Kurdistanê 
de karîn gelek serkevtinên hêja û 
berçav bidest bixin. Yek ji wan, 
avakirina Yekêtiya Jinên Demokrat a 
Kurdistanê bû. Vê Yekêtiyê karî di wê 
demê de bi lidarxistina Konferansên 
cur bi cur û dabînkirina Qotabxaneyan 
bo jinên bitemen, rêya beşdarî kirin di 
warên çandî û civakî xweş bike. Ewa jî 
bûye sedema bilind bûna asta hişyarî û 
zanyariya jina derheq mafên xwe û 
herweha şiyan û karînên wan. Ew 
piştgîriya hikûmeta Kurdistanê, bawerî 
bi xwe bûna jinan gihande astekê ku 
jinan karîn di civîn û kombûnên mezin 
de peyama xwe bigihînine guhê 
berpirsên hizbî û Hikûmî û mijarên 
civakî, siyasî û zanistî binvîsin. 

Ji xebat û çalakiyên Yekêtiya Jinên 
Demokrat weke organên dinê ye hizbî, 
raportên taybetî û cur bi cur di 
rojname û belavokên wê demê de tên 
xuyakirin, û nemaze daxuyaniyên wan 
ji bo endamên wan di wan rojnameyan 
de dihatine belavkirin. 

Di cejna serbixweyî û boneyên din 



yên PDK de pişikdariya jinan û 
amadebûna wan girîngiyek taybetî 
hebûye û deqa axaftina jinan li 
Mehabadê û bajarên din yên 
Kurdistanê de li rojnameya 
"Kurdistan"ê de hatine weşandin. 
Pêşewa Qazî Mihemed li ser wê 
baweriyê bûye ku pişikdariya jinan di 
desthilata siyasî de, tiştek pêwîst e û li 
ser bingeha wê bawerê bû ku di 
meramnameya vê Partiyê de bi eşkere 
û ronî bas ji mafê wekhev û azadiya 
jinan hatiye kirin. Yek ji gavên din yên 
bibondor bo baştirkirina rewşa jiyanan 
jinan, bi pesend gihandina hin yasayan 
bûye bo piştgiriya jinan. Bo nimûne 
mirov dikare îşare bi pesend kirina 
yasaya cezadanê bo wan kesan bikin 
ku bi nisbet jinên xwe bi awayek 
tunûtûj liv û riftarê dikin. (Rojnama 
Kurdistan, hejmara 40). 

Bi mifahwergirtin ji teoriyên lojîkî di 
civaknasiyê de (Dedukton), mirov 
digihîje vê encamê ku Qazî Mihemed 
bawerek kûr û bihêz bi demokrasiyê 
hebûye û xwe bi xizmetkarê xelkê 
zaniye û bi gorî kirina canê xwe ev 
bawere gihande kopikê. 

Herwisan mirov dikare Komara 
Kurdistanê wek yek ji demokratîktirîn 
Hikûmet di Rojhilata Navîn de bi bîr 
bîne ku di temenek kurt yê 
desthilatdariya xwe de hemû xebat û 
tekoşînek wê di rêya misogerkirina 
azadî û dadperweriya civakî de bûye. 

Jêder: 

- Rojnameya Kurdistan, (Rojnameya 
Kurdistan, Mehabad 1324/1325'ê Rojî, 
berhevkirina Refîq Salih û Sidîq Salih) 

- Hikûmeta Kurdistanê, Kurd di lîstika 
Siyasî ya Şorewî, Noşîrvan Mistefa 
Emîn, Wergeriya Samîl Bextiyarî 

Vetenskapsteori, Torsten Thurên 

En monoritets odyssê, Fuat Deniz 

CIVAK U JIN 


Agirî 


Belaya Malwêranker Gihandin Xwendingehan Jî! 



Azad Kurdî 

Bi rastî dewranek 
ecêb e û lîstika jiyanê 
ji wê ecêbtir bûye. Her 
çiqas tûşbûn bi 
madeyên bêhişker kirîz 
û pirsgirêkeke mezin a 
cîhanê bi giştî ye û 


hemû civaka mirovahiyê ji derdê wê û 
encamên nerênî ên wê belaya 
malwêranker dinale, lê tişta ecêb ew e 
ku xwendingehên welatekê bibin qada 
kirîn û firotina madeyên hişber û 
xwendekar tûşî wê nexweşiya bi xeter a 
mezin û dijminê jiyanê bibin. 

Ew tişt di bin siya desthilatdariya 
Komara Îslamî de bicî hatiye û niha li 
îranê xwendingeh û navendên xwendinê 
bi giştî bûne qada madeyên bêhişker. 
Çend sal bû ku ev pirs ketibû rojeva 
civakê, nigeranî hebûn. Hejmareke 
berçav xwendekar tûşî vê belaya 
malwêranker bûne yan beşek ji 
xwendekar bi bandora pirsgirêkên 
bengdariyê ve dinalin ku di hundirê 
malbata wan de kesên tûşbûyî hene û 
bengdariya wan pirr xurt e. 

30 sal e ku desthilatdarên Komara 
Îslamî hemû serjimêriyeke durist derbarê 
pirgirêkên civakî bi giştî diveşêrin û 
tevlihev dikin. Di rastî de bidestxistina 
zanyarî û statîstîkên fermî û rast karek 
pirr dijwar e bo lêkolînvanên civakî û 
şarezayên vî warî. Siyaseta veşartina 
serjimêriyên durist ên pirsgirêkên civakî 
bo raya giştî, ne tenê tu xizmetek bi 
çareserkirina wan pirsan nekiriye, belkî 
roj li pey rojê kûrtir kirine. Ji ber van 
siyasetan niha civaka îranê bi gellek 
diyardeyên bi xeter ên civakî rûbirû ye. 

Di hefetya borî de li Tehranê 
konferanseke çapemeniyê bo Hemîdriza 
Babayî, Wezîrê Perwerde yê dewleta 
Ehmedînejad hat lidarxistin û mijara 
tûşbûna xwendekarên bi madeyên hişber 



bû mijara wê' press konferansê'. Herçend 
Wezîrê Perwerdeyê bo yekemîn car red 
nekir ku di îranê de xwendekarên 
bengdar û tûşbûyî bi madeyên bêhişker 
hene, lê tu serjimêriyek neda ku çiqas 
xwendekar rastî vê belayê hatine, tenê 
hebûna wê diyardeyê di nav 
xwendekaran de red nekir. Hemîdriza 
Babayî bo berevanîkirin ji Wezareta xwe 
û veşartina dubare ya wê diyardeyê wiha 
diyar kir: "Kes nikare înkar bike ku 
xwendekarên me yên tûşbûyî bi 
madeyên bêhişker tu ninin, me hene û 
emê bo dermankirin û çareserkirina 
nexweşiya wan jî hewlên xwe bidin." 
Navbirî bal kişand ser vê yekê ku di nav 
xwendekarên zanîngehê de jî gelek 
tûşbûyên bi madeyên hişber hene û di 
nav karmend, karker û piraniya tex û 
qatên din ên civaka îranê de jî 
bengdarên madeyên hişber hene. Ev 
îtirafên wî zêde dişibin şanazîkirin bi 
destkevteke civakî û xizmetkirinê, ne bi 
diyarîanîna nexweşiyeke malwêranker a 
civakî! 

Pirsa ku mirov pir diêşîne, ev e ku di 
bin siya desthilatdariya rejîma Komara 
Îslamî de niha xwendingeh, zanîngeh û 
navendên xwendinê bi giştî bûne qada 
kişandin, bikaranîn û kirîn û firotina 
madeyên bêhişker. Belayek malwêranker 
ku niha gefeke cidî ye bo ser civaka 
îranê bi giştî. 

Herçiqas serjimêriyên ne fermî behsa 
hejmareke zêdeyî 10 milyon kesên 
tûşbûyî bi madeyên bêhişker li îranê 
dikin, lê li gor raporên saziyên dewletî, bi 
taybet "Navenda binav Xebat Li Dijî 
Madeyên Hişber", milyonek û 200 hezar 
kes li îranê bi awayekî çalak û berdewam 
madeyên bêhişker bikar tînin û wek 
bengdar tên hesibandin. Herwiha bi rêya 
wan kesan ve 4 milyon û 800 hezar kes 
bendewarê wan madeyên malwêranker 
in û bi curekê di jiyana xwe ya rojane de 
ligel wan rûbirû ne. Ji her tiştî xirabtir jî 
ku mirov nigeran dike ew e ku navinca 
temenê bengdarên madeyên hişber roj bi 
roj tê xwarê û hêdî hêdî digîje nêzîk 13 
saliyê. Tê gotin ku nêzîk 50 hezar 
xwendekarên keç û xort bendewarê 
kişandin û bikaranîna corên cuda ên 
madeyên hişber in. Heta Lijneya taybet 
ya Meclîsa Şêwra Îslamî a îranê jî ku bi 
şopandina vê pirsgirêkê pêk hatibû, ev 
hejmara xwendekarên tûşbûyî bi 
madeyên hişber erê kiriye û di raporekê 
de weşand. 

Kêfa Wezîr! gelek bi ketine rojeva vê 
pirsê û eşkerebûna van serjimêriyan 
nehat û got ew serhejmarî ne rast in! Di 


A 

halekê de ku ew tenê statîstîkên ne fermî 
ne, ne yên fermî, ger serjimêriyên fermî 
û durist bihatana eşkerekirin, Wezîr dê çi 
hest û helwestek hebûya! Lê bi tevahî jî 
înkar nekir ku xwendekarên bengdar jî 
hene ku madeyên hişber dikişînin. 

Li gor raporekê ku ji aliyê Navenda 
Xebat Li Dijî Madeyên Bêhişker di 
malpera wê saziyê de hatiye belavkirin, 
di encama lêkolînekê de ku li ser 75 
hezar xwendekarên zanîngehê wek 
nimûne hatiye kirin, ji sedî 20 ya 
xwendekarên îranê ligel xetera 
bengdarbûn bi madeyên hişber rûbirû 
ne. Li gor wê raporê, tenê di sala borî de 
116 hezar xwendekarên zanîngehê ketine 
bin bernameyên perwerde û pêşîgirtin ji 
bengdariya bi madeyên bêhişker. Rapora 
han destnîşan dike, ji sedî 13 ya 
xwendekarên dibistan û xwendingehên 
navendî û paş navendî jî ligel vê 
metirsiyê berbirû ne. Civaknas sedema 
zêdebûna diyardeya bengdariyê di nav 
xwendekarên îranê de vedigerînin bo 
rewşa tevlihev û ne jêhatî ya malbatan, 
xwendingehan, civakê bi giştî û bi taybet 
pirsgirêkên abûrî, bêkarî, hejarî û 
nedariya berfireh ya beşeke berçav a 
xelkê. 

Di hemû welatekê de navendên 
xwendinê bi giştî, cihê perwerdekirin û 
elimandina nifşa pêşeroja wê civakê ne û 
zarok û ciwan li dibistan, xwendingeh û 
zanîngehan tên amadekirin ji bo ku 
pêşeroja civakê ewle û dabîn bikin û 
civatê pêşde bibin, giringiyek taybet bi 
navendên xwendinê tê dan, lê di îranê 
de navendên xwendinê jî belaya 
malwêranker a madeyên bêhişker 
gihandine xwendineghan jî! 






Agirî 

CIVAK Û JÎN 


Qeyrekiçî Pirsek Din A Civaka îranê 


Cefer Mubeşirniya 

Bi awayekî siruştî 
di hemû cîhanê de 
hin meselên civakî 
hene ku dibin 
sedema Qeyrekiçiyê, 

lêbelê di îranê de seba siyaset û 
îdarekirina welat, pirsgirêka han çend 
qat zêdetir bûye. 

Bo ronkirina vê meselê, hewce ye em 
hinek paşde vegerin. Her di despêka 
deselatdariya Komara Îslamî a îranê 
de, vê rejîmê dest bi şereke nerewa û 
nehewce li gel îraqê kir. Eger em cuda 
li her warekî din ên zirarmendiyê di wî 
Şerî de tenê behsa têkdana pêkhateya 
civakê bikin û di vî warî de jî basa 
mijara xwe anko Qeyrekiçiyê bikin, bi 
wî awayî destpê dikin ku di wî şerî de li 
gor serjhemariyên rejîmê 313 hezar 
ciwan hatine kuştin û 335 hezar 
kêmendam û 4 hezar êxsîr hatine 
ragehandin. Pêka sîstema serbaziya 
rejîmê ew qurbanî tenê Xort bûne. Tevî 
karîgeriya wî şerî li ser qeyrekiçiyê, 
rejîm wê bûyera nexweş bi 8 sal 
parêzeriya pîroz dizane û qurbaniyên 
wê, bi cangoriyê welat dizane, seba wê 
çendê qeyrekiçî mîna pisgirêkekê 
pejirandiye û sedema wê ji bo wî 
serdemî vedigerîne. wirde ger em 
zemanê destpêka şer hetanî dawiya 
şer hesab bikin, ji sala 1980 heta 
1988'ê ger temenê keçekê 15 heta 25 
sal be, bi awayekê "rêjeyaî" niha digîje 


39 heta 49 saliyê, ku niha pirsgirêka 
qeyrekiçiyê di vî temenî de nine, belkî 
di 25 heta 35 saliyê de ye. Ku waye 
niha hin arîşên din di civakê de hene 
ku rejîmê tu hêcet jêre ninin, him di 
astek pir zêde û nerênîtir. him jî diyar 
û înkarnekirî tir. 

Yek ji wan sedemên pêşhatina vê 
mijarê, givaşên siyasî û civakî ên 
rejîmê ne ku dibin sedema serhildan û 
şoreşên siyasî û çekdarî. Herwiha dibe 
sedema koçkirina ciwanan bo derveyî 
welat ku ew jî pêka çanda Îranî di 
herdu beşan de jî piraniya herî zaf a 
pêkhata wan xort in, ku ew jî li 
hejmara xortên welat kêm dike û 
derfeta zewicînê di temenê normal de 
pir zehmet dike û qurbanîdan di vê riyê 
de jî dom dike Lêbelê pisgirêka 
koçkirina ciwanan pir zêde ye û 
sedema wê çendê hin tişt in ku dibin 
sedema koça neçarî a ciwanan. 
Diyartirîn û eşkeretirîn sedem jî, 
nebûna derfetên kar, hejarî û nebûna 
azadiyên siyasî ye ku ji aliyê rejîmê ve 
hatine berteng kirin. Kuntirola ciwanan 
û ragirtina wan di destê xwe de, 
kêmkirina derfetên kar û pîşe bi 
armanca hewcehiya ciwanan bi 
xwastên rejîmê û herwiha başnebûna 
rewşa xwandinê dibe sedem ku li gor 
vekolîna Saziya Netewî a Ciwanan, 44 
ji sedê a ciwanên îranê xwazyarê 
koçkirina bo derveyî welat in. Nebûna 
îmkanên koçkirinê û pirsgirêkên ku li 
jor hatin baskirin, dibin sedema 
givaşan li ser ciwanan û herwiha 
gumana wê çendê ku nekarin jiyana 


xwe bimeşînin, û ji zewacê dilsar bibin. 

Diyardeyeke din a malwêranker, 
pirsa madeyên hişber e. Lê ji bo ku em 
di çaçoveya basa xwe dernekevin, 
hewce ye ku tenê kartêkeriya wê 
diyardeya şom li ser qeyrekiçiyê bikin 
ku mijara behsa me ye. Eger çi mesela 
madên hişber û bengdariyê di welatê 
me de texa keç û jin jî pêve bûne, lê 
hejmara wan bi berhevdan li gel a 
mêran zaf kêmatir in û temenê bikar 
hînerên madeyên bêhişker niha 
gihîştiye 13 saliyê û li gor 
serhejmariyan niha zêdejî 10 Milyon 
moitad di îranê de hene ku eva jî 
faktereke bo xurt bûna qeyrekiçiyê. 

Li rastî de ew hemû pirsgirêk, 
diyardeyên xirab, hejarî, nebûna 
azadiyê û Siyaseta xirab û hişk yên 
Komara Îslamî ku bi xwe sebebkarê 
pêkhatina wan pirsgirêkan in, bûne 
sebeb ku ciwanên welat bêtir li jiyanê 
dilsar bibin û radeya pire kiçan di îranê 
de zêde û zêdetir bibeö çunku tu 
hêviyek ji bo çareseriya arîşe û 
pirsgirêkên civakê di bin siya Komara 
Islamî a îranê de nabînin. Eger hêviyek 
jî hebin, xwe di hin meselên siyasî 
weke pêlên nerazîbûnê di pêxema 
hiloşandina rejîmê de dedixe. 

Lewra gorî serhejmariya dezgehên 
civakî ên rejîmê ku cihê hitbarê jî ninin, 
hekî her keç û xortek li îranê de jî 
bihevre bizewicin, dîsan milyonek û 
700 hezar keç bê hevjîn dimînin. 
Herwiha gorî van serhejmariyan keçên 
ku temenê wan jorî 29 saliyê de ye, 
hejmara wan, xwe ji 7 milyon keçan 
dide ku hêj di benda jiyana hevbeş in. 
Ew pirs êdî nayê haşa kirin û rejîm 
nikare mîna meydana siyasetê, rolên 
xapandinê bilîze û di bin givaşên 
nawendên civakî de, vê yekê tîne ber 
bas, û herwekî dihat çavnihêrî kirin li 
Perlemantoyê de çend jinî yan pirr 
jinîl! wek çareser û rasparde bo 
kêmkirina vê diyardeyê pêşniyaz kir! 
Niha eger em lê hûr bibin ji bo 
çareseriya her pirsekê ku bikeve ber 
bas, rejîm netenê çaresernaka, belkî 
pirsgirêkek din pêve zêde dike. Li 
halekê de bi başî dizane ku çareseriya 
wan li kuderê avê ve dixwet û bi 
sîstema siyasî û îdarî ya welat re ku bi 
xwe deselatdariyê dike, neteba ye û 
heta ev rejîma dîktatorî û sedsala navîn 
li ser îranê desthilatdariyê bike, 
pirisgirêkên han nek nahên 
çareserkirin, belkî dê hêj zêdetir û 
xurttir bibin. 

J iyan, ji aliyê daringî ve 
pêvajoyeke sînordar û demdemî 
belê ji aliyê arişî ve bê sînor û 
bêdawî ye. Mirin jî, ji ber ku 

sînordariya jiyanê bi mirov dide fêmkirin û 
wateyeke giran li jiyanê bar dike, ew jî 
tiştekî gelekî girîng û manîdar e. 

Her tişt bi dijberê xwe li wateyeke têgînî 
ya kûr û giring dadigere. Her têgîn bi 
dijwateya xwe manîdar dibe û tê fêmkirin. 
Jiyan û mirin jî du têgînên dijber û lêkneker 
ên ku bi hev û din ve girêdayî ne. Yanî 
jiyan, bi mirinê û mirin jî bi jiyanê watedar 
dibe. Ji aliyê fîzîkî ve, ev herdu tişt ji hev 
û din re dibin sînor; lê ji aliyê giyanî ve ev 
her du jî wekî du dijminên hêzdar li 
hemberî hev û din şerekî lêkneker 
dikudînin. Hemû tişt dijberê xwe di xwe de 
dihewîne. Yanî em dikarin bibêjin, hemû 
dijber, heta demekê bi hev re belê li 
hember hev dijîn. Belê şerê navbera wan û 
lêknekeriya wan bê westan û rawestan 
didome. Wekî hemû dijberanligel ku jiyan 
mirinê û mirin jî jiyanê di xwe de dihewîne 
jî dîsa yek dibe hûtê ya din û wê 
dadiqurtîne 

Jiyan û mirin; wekî du dijmin û dijberên 
qedîm, tim li hemberî hev şer dikin. Şerê 
jiyan û mirinê şerê hebûn û nebûnê ye Di 
dawiya vî şerî de kîjan bi ser dikeve, ew 
serê ya din dixwe. Şerê navbera hemû 
dijberan bi vî awayî didome. Bo nimûne: 
îro şerê navbera tevgerên aştîxwaz û 
hêzên şerûd û şerxwaz, şerê jiyan û mirinê 
ye. Têkoşîna tevegrên azadîxwaz û 
mafparêz, têkoşîna rizgarkirina mirovahiyê 
û têkoşîna bidestxistina jiyaneke nû û 
nûjen e. Bi kurtayî mirov dikare bibêje, 
berxwedan, serhildan, raperîn û têkoşîna 
wan ya li hember pest û kotek û 
çewsandinên tund û dijwar, nîşana jiyanê; 
belê bêdengî, xwesparî û radestbûna wan jî 
nîşana mirinê ye. Derheqa vê yekê de 
Bailey wisa dibêje: "Ne girîng e ku em 
çiqasî dijîn; a girîng ew e ku em bi çi awayî 
dijîn." Rast e. Ne ewqa muhîm e ku mirov 
çi qasî dijî. Ya muhîm ew e ku mirov ji bo 
çi an bi çi awayî dijî. 

Jiyan, tenê ne hilmdayîn û hilmstandin e. 
Jiyaneke bênirx û bêrûmet, wekî barê 
mirinê ye. Yên ku xwe didin bin vî barî an 
jî naxwazin vî barî ji ser stûyê xwe bavêjin 
dê ew rojê sed carî bi mirinê re rû bi rû 
bimînin û bi mirin û miriyan re rabin û 
rûnên. Ango dê ew bi mirîtî bijîn. Divê gel û 
kesên bindest û bintûte, bi rêxistin û bi 
bibiryardarîyeke xurt dest bidin hev û 
jiyaneke nirxdar û rûmetdar. îro, mirovahî, 


li navenda cîhanê, di Rojhilata Navîn de û 
li Mezrabotan, ji nû ve di dergûşa 
şaristaniyê de doş dibe. Divê gelên 
Rojhilata Navîn li hemberî mirina kerr û kor 
û lal tovê jiyanê bireşînin ser vê erdnîgariya 
qedîm; qey ku jiyan li ser vê xaka pîroz û 
adan ji nû ve zîl bide. 

Tovê ku bi destê bav û bapîran hatibiye 
reşandin îro li ser koka xwe şîn dibe û li ser 
xaka bi hatinî û bê xêr û ber, şax vedide. 
Ev şaxan, şaxên jiyana bêsînor û bêmirin e. 
Li aliyê din jî dijminê jiyan û mirovahiyê bi 
hem û hêz û derfetên xwe, xwe li karê 
jiholêrakirina gelan girê dane. Ne xem e. 
Mirina ku ji bo jiyanê û di rêya jiyanê de 
be dê li hember jiyaneke mirî tim û tim bi 
ser bikeve. 

Civat û civakên ku nizanibin bimirin, dê 
ewê nikaribin bijîn jî. Wekî ku li jorê jî hate 
diyarkirin; jiyan bi mirinê û mirin bi jiyanê 
watedar dibe. Belê jiyan û mirineke çawa? 
Ji bo wê divê mirov van herdu têgînan baş 
fêm bike û wan ji nû ve hilde dest û rave 
bike. Di mercên îroyîn de, wisa bûye ku her 
gav rêya hezkirina jiyanê, dimirinê re 
derbas dibe. Wekî ku şehîdên rojiya mirina 
mezin jî (li girrtîgeha Amedê) digotin "Em ji 
bo jiyaneke birûmet diçin mirinê..." Rast e. 
Jiyan di mirinê de veşartî ye. Lê herkes 
nikare bigihîje vê raz û sirê. Divê ku mirov 
bizanibe di wateya jiyanê de bigihîje; 
girîngiya jiyanê di dil û mêjiyê xwe de belê 
bi awayekî rastîn, bihishisîne; ango ji jiyanê 
hez bike. Herkes dibêje:" Ez ji jiyanê hez 
dikim." Gelo çend kes dizanin wateya jiyanê 
çi ye an çend mirov dikarin qîmetê bidin 
jiyanê? Qey herkes dikare mebesta 
girîngpêdana wê fêm bike? Bi rastî ew ne 
tiştekî asan û ketberê ye ku her mirov 
bikaribe wate û girîngiya jiyanê fêm bike û 
bibe layiqî wê. 

Berî her tiştî, divê di riya jiyanê de ked û 
tab bête xerckirin û di oxira wê de berdêl 
bête dayîn. Divê mirov bi hest û bestên 
jiyanê bête dagirtin. Belê berî wê jî divê 
nirx û hêjahiyên jiyanê bi awayekî rastîn 
bête zanîn. Gelo çi ne ev nirx û hêjahî? : 
Hezkirin, rêzdayîn, yeksanî, biratî, aştî, 
pêwendiyên mirovî û girîngtirîn jî azadî û 
serxwebûn... Ango biderstxistina kesayetiya 
takekesî û civakî. 

Heta ku ev nirx û hêjahî bidest nekevin, 
ne wateya jiyanê tê fêmkirin û ne jî mirov 
dikare li tu payedarî û rûmetdariyên 
mayînde bihesile. Heta ku di oxira van 
hêjahiyan de hezar jiyan neyên fedakirin, 
mirov ne dikare behsa hilm û çirkeya jiyanê 
bike û ne jî dikare bi aştî, azadî û 
serxwebûneke rûmetdar şa bibe. 


Isabel Martii 
werger: Zinar 



Dayê 
Ax dayê 

Digel ku sal li ser milên min cihê xwe 
girtin 

[Weke kevirên giran] 

Û hêdî hêdî zarokatiyê ji min jê 
dikin 

Di kûrahiyê giyanê min de hîn ez 

zarokekî tirsonek im 

Di vê derya xeydî de 

Hembêza te take bendera 

selametiyê ye ji bo min 

Bihêle vê şevê di nava xewnên min 

de 

Ku rihê zaroketiya min di nava van 
de bijî 

Bihêlê ku giyanê min di nav hemêza 
te de bigrî 

Ji ber derd û dilşadiyan 
Ax dayê! 

Digel ku dûrbûn kêrek tûj e 
Hundirên me hûr hûr dike 
Van behr û çiyayên pir mezin 
Nikarin rûyê te ji heşê min jê bikin 
Deziya ronahiya veşartî ya ku evîna 
te ya herdemî dirût 
Wê tim di nav sîngên me de bimîne 

Ax dayê! 

Vê şevê ezê ji ba bixwazim ku dengê 
te bîne 

Bila peyvên te min dorpêç bikin û 
min di hemêza xwe de bihejînin 
Wek çawa tenê evîna dayîkekê 

[Evîna nermik û dilovan] 

Dikare xwenên zarokekî bihejîne. 
netewe.com 

Şiroveya Gotinên Pêşiyan 


Beşa 10 



Çiya Mazî 


Bi vana re veguheztina 
pêzanînê hatiye heta roja 
me ya îroyîn. Di roja me 
de, dîsa rêya ji tevliheviya 
pêzanînê xelasbûn, di 
sembolan de tê dîtin. 
Mînak: ji sembolên 

şîrketan û logoyên wan 


bigirin heta nîşanên partiyên siyasî û rengên 
qulûbên sporê , mirov dikare bijmêre. 

Di dû vê diyarkirinê re mirov dikare bifikire 
ku gotinên pêşiyan remzên (sîmgeyên) bi 
wateya ziman î kûr, barkirî nin. "Di mirovê 
pêşî de pêşketina ziman, ji ber ku ji 
bizavkariyê derketiye, têginî ne. Di heman 
demê de wateya xwe ya kûr di hundurê xwe 
de dihewîne. Lê belê zimanê bi perwerdehiyê 
tê bidestxistin, têginên rûkalî û derewîn in. 
(Lev Semovîç Vygotskî- Raman û Ziman). 

Zanistê ziman Naom Çhomskî di vê babetê 
de; bi watedarî ziman, wekî "çêkeriya rûkalî û 
kûr" bi nav dike. Di ziman de, çêkeriya têginî 
di rûkalî û kûrbûnê de; bi teknîkî, çêkeriya 
rûkalî î şîroveya dengî belî dike. Çêkeriya 
kûrbûniyê jî, hinek aliyên şîroveya wateyê bi 
temamî belî dike" (Ziman û Zîhn- N.Çhomskî, 
r- 186) 

"Dîsa çêkeriyên rûkalî nabe tevkarên 
wateyê, çêkeriya kûr dibe tevkarên wateyê." 
(ziman û Zîhn- N.Çhomskî). 

Ji bo heman tiştî helbestvan Georges 
Jean, dibêje:"Hemû cûreyên lerziya 
hestan, bi rêya berhemên hunerî hatiye 
veguheztin. Lê belê wateya wan î kûr, 
amadekirî nehatine dayin" (CJ Nivîs 
Hişê Mirovahiyê). 

Bi du gotinên pêşiyan Mînak: 

" Bê xwedê dibe bê xwedî nabe" 

"Çêlikê maran bê jahr nabin". 

Gotinên pêşiyan, bi derbirînek rûkalî xuya 
dike ku çiqas wateyek kûr hildigirin. Bi van 
diyardeyana; gotinên pêşiyan, bargirên 
wateya kûrî zimanan in. Antîkbûn û 
dewlemendiya zimanekî bi vê çêkeriya kûr 
diyar dibe. 

"Di zimanekî de çêkeriyên kûr bi sînor in, 
kêm in" dibêje, Naom Çhomskî. 

Di zimanê Kurdî de jî hebûna 
dewlemendiyek gewre, bi xebatên kûr î bi 
ked hatine amadekirin hatiye peyîtandin û hê 
jî dê bêne peyitandin. 

Dîsa di zimanê Kurdî de sedem û jêderka 
sereke ya dewlemendiyê; ez bawer dikim 
divê, di mîrasa çandên Mezopotamya yên 
windayî de lê bê gerîn. Mînakek kifş jî ev e; di 
tabletên 5 hezar Salî yên Sumeriyan de, hinek 
peyv jê hê jî di Kurdiya îro de têne bikaranîn. 
Wekî "meclîsa şeşkala" , " erd û ab". (Dîrok Ji 
Sumerê Destpê Dike- Samûel Noah Kramer) 

(*) Nivîsara Hasan OZDEMiR e,( ji tirki 
werger Ç Mazî) di rojnameya internetî Rojev 
de hatiye weşandin. Ji bo, wateya kûrbûna 
ziman û gotinên pêşiyan derdixe hoiê û ji bo 
sûdeyê bide nîqaşan, ev jî ii vir hatiye 
bicîhkirin 

GOTÎNÊN PÊŞÎYAN Û BÎWÊJ - Qedrî 
DÊRSILAVÎ 


Pir caran em dibînin di civat û cimetên me 
de pir biwêj û gotinên pêşiyan têne bikaranîn 
û ev me bextiyar dike. Lewre pirbûn û 
bikaranîna biwêj û gotinên pêşiyan, nîşana 
dewlemendiya ziman û wêjeyê ye. Lê kêmanî 
an nezaniyeke me heye, em ji tevan re "Biwêj 
û Gotinên Pêşiyan" dibêjin;"Gotinên Pêşiyan". 
Ji van peyvan ên ku gotinên pêşiyan in. Ji 
xwe, tu rexne û gotina me jêre nîn e. Lê pirên 
van gotinên ku jê re dibêjin yên pêşiyan in, 
ku bi esl û feslên xwe, ne gotinên pêşiyan 
nin, "biwêj" in. Lê em dîsa, ji wan re jî dibêjin 
"gotinên pêşiyan" Yanî gotin bi xwe biwêj e lê 
hem ên ku bikar tîne û cimeta dorê jî ji van 
biwêjan re dibêjin gotinên pêşiyan. Ev jî dibe 
sedema gengeşî û tevlîheviyeke, ku dibe, di 
pêşerojê de jî serê me biêşîne. Digel vê rewşê 
tu gotin û rexneyên min ji gel re nîn e. Lewre 
li ser hûr nebûye, bi zor kare zimanê xwe 
biparêze, dê li ku lêkolînê bike, cudatiya nava 
"Gotinên pêşiyan" û Biwêjan" derxe holê û fêr 
bibe, kîjan biwêj e, kîjan jî gotina pêşiyan e? 
Lê em ji zana û xwendan re çi bêjin? Belê a 
herî xeter ew e ku zana, xwende û nivîskar û 
saziyên me jî pir caran dikevin vê xeterê. Ji 
biwêjan re jî dibêjim gotinên pêşiyan. Hele ên 
ku gotinên pêşiyan civandine, kiribin pirtuk û 
çap kirine! 

Çend pirtukên Kurdî, ku bi navê "Gotinên 
Pêşiyên Kurdî" hatine çapkirin, ez lê rast 
hatime, min bi sedan biwêj ji wan hejmartin 
e. Bi a min sedemê vê yekê jî, lêhûrnebûn e, 
nekolîn e. Gel çi gotiye, me jî ew pejirandiye. 
Em lê hûr nebûne, me ne gotiye ka gelo, di 
lîtereturên zimanan de "Biwêj" çine, "Gotinên 
pêşiyan" çine? Bi çi awayî têne nasandin 
(tarîfkirin)? Tarîfa biwêjê çiye, tarîfa gotinên 
pêşiyan çiye? Di hinek weşanan de tarîf û 
nîşana wan hatibin zelalkirin jî, me dîsa ev 
tarîf nedane ber çav, ji me re hêsan hatiye û 
me ji tevan re gotiye "Gotinên Pêşiyan" Lê 
mixabin tev ne gotinên pêşiyan in. 
Dema mirov bi ser re lê dinihêre, mirov dibêje 
qey tev weke hev in, gotinên pêşiyan e. Lê ku 
mirov wate û bikaranîna wan bide ber çav û li 
ser van hûr bibe, dê mirov baş ji hev derxe ku 
biwêj û gotinên pêşiyan ji hev pir cihê ne. 
Minakek ji çewtî û kêmaniyên ku ez di nêz de 
lê rast hatime ev e: 

Di Salnama NÇM 1999 de cudatiya nava 
biwêj û gotinên pêşiyan bi zelalî, bi çend 
xalan hatiye fesîhkirin.(Ew jî ji nivîsara Çiya 
Mazîya kovara Zendê hatiye girtin). 

Dîsa, di hinek rupelên salnameyê de, bi 
navê gotinên pêşiyan pir biwêj hatine 
weşandin. Hinek jî di van rupelan de hene, 
navê gotinên pêşiyan li wan hatiye kirin, lê ne 
biwêj in û ne gotinên pêşiyan in. Hinek jî 
gotinên pêşiyan in. Lakin forma wan hatiye 
guhêztin. 

Dixwazim, hinekî li van herdû 

dewlemendiyên ziman hûr bibim û çend 
cudatiyên girîng î, di nava biwêj û gotinên 
pêşiyan de rêz û dubare bikim. 

Gotinên pêşiyan bi taybetî, ji bo mirov ders 
û şîretekê jê derxe hatine gotin. Taybetiya 
gotinên pêşiyan ên herî girîng hukmê 
(darizandin) ilmî, an jî şîret (pend) tê heye. 
Yanî a ku em jê re bibêjin gotina pêşiyan, an 


ji sedî sed rast e, ilmî ye an jî divê mirov jê 
ders bigire, pendî be (şîret). 

Weke biwêjan gotinên pêşiyan jî peyvên 
qalibî ne. Yanî çiqas heman wateyê bide jî 
bide, nabe ku mirov peyvekê ji hevokê bide 
guhêztin, derxistin an zêdekirin. Weke ku em 
bibêjin: (l)"roj bi bêjingê nayê veşartin (2) 
rastî tahl e. an (3) rev nîvê mêraniyê ye". 
Gotina yekem ji sedî, sed raste. Yanî tu kes 
nikare bibêje ku "Roj bi bêjingê tê vaşartin" 
Em ji kê bipirsin û bi çi tewrî bi ceribînin, dê 
ev peyva me rast derê. Peyva dûyem û sêyem 
jî, ji sedî sed rast in, lakin ne di her rewş û 
demê de. Yanî rastî, di her rewş û demê de 
ne tahle. Carina dibe ku rastî şêrîn be jî. Lê 
tiştek heye ku hatiye serê me teva, yanî me 
piran ceribandiye ji ber hinek mirov, gotina 
rast peyîvîne, derdorê an dost û hevalan, xwe 
jê xeyîdandin e. Ev ji ber ku hatiye 
ceribandin, bûye tiştekî ilmî. Ji xwe di her 
rewş û demê de jî nayê bikaranîn. Dema ku 
mirov tiştekî rast bibêje û dejûdor xwe bi 
xeyîdînin ev gotin tê bikaranîn. Û gelek di cihê 
xwe de ye, rast e. A din, "rev" jî wisa, dema 
ku li mirov biqewime (mirov têkeve 
tengasiyekê) û mirov çongşikestî nebe, 
bireve, xwe xelas bike, ew jî dibe mêranî. 
Weke gotina dûyem ev jî ne li her der û demê 
tê bikaranîn. Lê dema ku mirov van herdû 
gotinan di cihê wan de bikar bîne, kes nikare, 
mirov li virê bi qelibîne û bibêje tû ne rastî. Kî 
dibe bila bibe, dê rastiya van gotinan 
bisediqîne û ev jî dibe ilmî. Gotina (4) "serê 
gurî di bin kum de baş e û (5) " an mêrekî 
baş be, an bivir û das be, an jî bimre ji xwe 
re xelasbe"jî dîrek ji bo mirovan şîret in. Yanî 
mirov jê ders digire. Gotinên (6) "şûr kalanê 
xwe nabire" û (7) xeta çot ji gayê pîr 
xware" hem ilmî ne, civakî ne, hem jî şîret in. 
Mirov kare bibê ku felsefî ne jî. Ji dervayî 
hinek îstisna herdû jî rast û bi serê xwe ne. 
ilmî ne, ji xwe îstisna jî qaideyan xera nakin. 
Gotina (8) "ziman quto serî rihato" jî hem ilmi 
ye, hem jî şîret e. Yanî ku "tu zimanê xwe kin 
bigrî, pir zêde ne peyîvî, dê serê te rihet be. Û 
me teva ev ceribandiye ku di civakan de, 
mirovê kêm xeberdan û ne fesad be, serê 
wan nakeve derd û belayê. Tebî ji dervî 
îstisnayan. 

Dema mirov bala xwe didê, di van gotinan, 
tevan de şîret hene. An jî hukumê ilmî (ku ew 
jî şîretin) hene. Di hinekan de jî, hem hukum 
heye, hem şîret heye. Lê di biwêjan de ne 
şîret hene, ne jî hukumê ilmî hene. 

Biwêj, rewşekê, ramanekê, dilîniyekê 
buyerekê an jî fêrekê di bîra mirov tîne. Ger 
em bibêjin "Roj bi bêjingê veşartin" û "Zimanê 
qut" Û "Serî gurî di bin kum de" hînga ev 
gotin dibin biwêj. Lewre rewşê dide îfade kirin 
û tê de tu hukum û şîret jî nîn in. Ku em car 
caran, di biwêjê de hukum jî bibînin weke 
"quna tazî, sîle dixazî" têde hukum hebe jî, tu 
wateyeke ilmî nîn e. Û tu şîret jî tê de nîn e. Ji 
bo zarokên, ku paqtazî li sikak û kolana 
digeriyane, hatiye lihevkirin û gotin. Dûre jî 
bûye biwêj. Biwêj jî weke gotinên pêşiyan 
xwedî qalibin. Ne dibe mirov gotinekê jê 
biguhêze, ne gotinekê jê derxe, ne jî gotinekê 
lê zêde bike. 

Şêwra Evlekar Li Ser Hinartina Çek Û 
Teqemeniyan Ji Bo îranê Lêkolînê Dike 


Selahattin Demirtaş û Gultan 
Kişanak bûn Hevserokên BDP’ê 






Dewleta Taylendê 
raporek pêşkêşî Şêwra 
Ewlekar ya NY kir û 
têde hatiye ku dest bi 
ser barek çek û 
teqemeniyan de girtine 
ku ji Kureya Bakûr ve ji 
bo îranê dihat şandin. 


Li gorî rapora bbc, li rapora Taylendê de hatiye ku li nav 
wî barî de hejmarekî zaf ji alavên mûşekî têde bûne. 
Biryar e roja ll'ê Februarî, Komîteyek şêwra ewlekar ya 
NY ku li ser dorpêçên bi ser Kureya Bakûr de çavdêriyê 
dike, rapora xwe li vê derheqê de bide bi şêvra ewlekar. 
Sala borî jî Imaretên Yekgirtî yên Erebî jî dest bi ser 
Gemiyek barhilgir a çek û teqemeniyan de girt ku ji 
Kureya Bakûr ve ber bi îranê ve dihat şandin. 


Dadgeha Ewropayê Jî Nexwest X, Q, W 
Hebin 


Du rojan berî niha 
li Dadgaha mafê 
mirovan ya 

Ewropayê(DMME) li 
Strasbourgê de, du 
dozên girîng hebûn. 
Yek li ser mesebê 
Elewîtî û ya din jî di 
navên kurdî de 
bikaranîna tîpên Q, 
W , X bû. Aqibet wê 




Dadgehê biryara xwe li ser her du dozan jî da. 

Dadgehê biryar da ku ji nasnameyan, xaneya olê rabe û di 
derheqê tîpên kurdî de jî biryar da ku tîpên ku di alfabeyê de 
tune ne, nabe bihên bikaranîn û ji bo tîpên kurdî Tirkiye mafdar 
dît. 

DMME biryara xwe li ser daxwaznameya 8 kurdên ku dixwestin 
tîpên kurdî di navên zarokên xwe de bikar bînin, biryara xwe da. 
Her 8 kurd berê ji bajarên cuda serî li dadgehên Tirkiyeyê dabûn 
ku ew dixwazin di navên kurdî de tîpên kurdî yên wek Q, W, X-ê 
jî bikarbînin, lê daxwaza wan ji alî mehkemeyên Tirkiyeyê ve 
hatibûn red kirin. 

Li ser vê, ew kes serî li DMME yê dixin û daxwaz kiribûn ku 
navên ku, ew rojane bikar tînin, di nasnameya wan de jî bêne 
nivîsîn û ragihandibûn ku ev biryara Tirkiyeyê li dijî 
diskrimineringê û rêzgirtina jiyana taybet ya mirovan e. 

Xwediyên dozê bi xwe re hin belge wek nimûne jî biribûn 
dadeghê û ji van belgeyan nimûne dabûn ku hin kesên biyanî 
dema bi kesekî/a tirk re dizewicin û heke ev tîpên qedexe di nav 
navên wan de hebin jî dîsa di belgeyên wan ên fermî de têne 
nivîsîn. Her weha ev ji bo navên şîrketên biyanî jî derbas dibin. 

DMME di vê dozê de biryar da ku ev doz ne li dijî madeya 8. û 
14an e. netkurd 


Li gundê 
Aşagitaşmalî ya 
devera Çêrmûga 
Diyarbekirê, ji 
bîreke avê, nêzî 
150 heb Mar 
derketin. 

Xwediyê bîrê, 

Bekir 

Ozkahraman 

dibêje, piştî ku ava şebekeyê hatiye gund, salek dibe ku 
ava bîrê ji bo vexwarinê bikar neaniye. Tenê ji bo ku avê 
bide heywanên xwe, ava bîrê bikar tîne. 

Bekir dibêje, heta midehek berî niha bîr heta nîvî bi avê 
tije bû. Dema vê carê ji bîrê avê derdixe, ew wan Maran 
dibîne. Piştre ew bang ji gundiyan dike da ku bihevre 
hemû Maran derbixin. Li encam de ew 15o Maran li bîrê 
de derdixin. 

Dirêjbûna maran 30 cm heta 2 metreyan diguhere. 

NETKURD 


şand. Li gor agahiyan, piştî ku Demirtaş di Kongireya Yekem ya 
Awarte ya BDP'ê de wek Serokê Giştî hate hilbijartin, peyama 
pîrozbahiyê a yekem ji Serokwezîr Erdoxan girtiye. 
Erdogan, di peyama xwe ya ku bi îmzeya Serokê Giştî yê AKP'ê ji 
Demirtaş re şandî de weha dibêje: "Ji ber ku di Kongreya Yekem 
ya Awarte a Partiya Aşitî û Demokrasiyê de hûn wek Serokê Giştî 
hatin hilbijartin, ez we pîroz dikim. Hêvî dikim Kongreya we ji bo 
demokrasiya Tirkiyeyê bibe wesîleyeke xêrê û silavên xwe pêşkêş 
dikim." Hêjayî gotinê ye ku çend roj berî niha BDP'ê yekem 
Kongierya awarte ya xwe li Enqereyê li darxist. Di kongreya 
BDP'ê de destûr hate guhertin û ji vir pêve dê Serokatiya Partiyê 
bi sîstema "hevserokatiya veguhertî be. 

Di hilbijartinan de Demirtaş û Kişanak ji 289 dengan, 288 deng 
girtin û bûn hevserokên nû yên BDP'ê. Rizgarî oniine 


Ji Bîra Avê 150 Mar Derketin 


Erdoxan peyama pîrozbahiyê ji Demirtaş re şa 


Serokwezîrê 

Komara 

Tirkiyeyê Recep 
Tayyip Erdoxan, 
ji ber ku Serokê 
Giştî yê BDPê 
hate hilbijartin, 
ji Selahattin 
Demirtaş re 
peyamek 
pîrozbahiyê 





















